ОТЧЕТ

НА НЧ,,ПОДЕМ-РУСКА БЕЛА 1928” С. РУСКА БЕЛА ЗА 2019Г.

НЧ,,Подем- Руска Бела 1928” и през изминалата 2019 година продължи с реализирането на поставените основни задачи:

1. Да опазва културно- историческото наследство и националните традиции.
2. Да спомага изграждането на ценностната система у децата.
3. Да поддържа материалната си база.
4. Да разработва и реализира инициативи за финансиране на читалищната дейност.
5. Подобряване дейността на библиотеката, съобразена с интересите и нуждите на населението, чрез различни форми на културно- масовата работа.
6. Осъществяване на изложби свързани с бележити дати на личности и събития от местен, регионален и национален характер.
7. Осъществяване на културния календар за читалищните изяви.
8. Участие в културните мероприятия на общината.
9. Честване на официалните и традиционни празници , сборове и годишнини.
10. Провеждане на мероприятия,свързани със съхраняването, развитието и популяризирането на местни традиции и обичаи.
11. Участия на библиотечния работник в семинари, обучения и др.
12. Постоянно обогатяване на библиотечните колекции с традиционни /книжни/ и други носители на информация;
13. Насърчаване на четенето със специално внимание към децата;
14. Превръщане на библиотеката в притегателен център за младите хора

**БИБЛИОТЕЧНА ДЕЙНОСТ**

Комплектуването на фондовете е основна и неизменна задача на библиотеката при НЧ,,Подем- Руска Бела 1928” В края на 2019 г. фондът наброява 4599 библиотечни документа от всички отрасли на знанието. Като: научна, художествена, детска научно- популярна, художествена и др. Набавените през годината са 51 библиотечни документа, на стойност 40 лв. Положителния резултат в комплектуване фондовете на библиотеката е в резултат на дарения от жителите на селото. Заетите библиотечни документи са 507. Посещенията са 639.От тях за дома-244, в читалня-8, на автоматизирани читателски места-28, на организирани събития-359. Читатели в библиотеката са 41. До 14 г- 15, от 19 до 28години- 4, над 28 години- 22.

Броят на справките направени през годината са както следва:

1. Устна справка- 74 бр.
2. Тематична- 4
3. Персонална- 1
4. АЧМ- 20
5. Консултация на читателско място- 5
6. Автоматизирана справка- 4

Най- малките приятели на книгата взеха участие в отбелязване на събития, дати, годишнини от националния и местен календар. Като: 3 Март, Маратон на четенето, 24 Май-ден на Славянската писменост и култура, ден на Народните будители, Обесването на Васил Левски и в много литературни четения през лятото. През 2019г. гост на библиотеката беше главния редактор на в-к Веселяк- сирак- Стефан Здравков. Направиха се витрини, литературни четения, рецитали, обсъждане на книги, преразказване на приказки и др. На 18 юни бе открита лятната работа с деца. Заедно с литературните четения имаше и много забавни игри. Извършени са услуги на граждани за сканиране на документи и прехвърлянето им на преносим носител, или изпращането им по електронна поща. Оказана е помощ на желаещите в търсене на работа, изготвяне на документи за кандидатстване и др. Читалищната страница във Фейсбук текущо отразява цялостната дейност.

**ЧИТАЛИЩНА ДЕЙНОСТ**

Важно място в развитието на читалищната ни дейност е развитието и обогатяване на любителското художествено творчество. С много усилия и труд СФГ,,Росна китка’, с ръководител- Милчо Гергов успя да се представи достойно на Национални, Регионални и Общински изяви като:

1. Национален фолклорен фестивал ,,Напеви от северозапада” с. Горник

* Хорово изпълнение- 1 място
* Индивидуално- 1 място
* Най- добър корепетитор- 1 място

1. Фолклорен фестивал ,,Бреница пее и танцува”

* Дует- 1 място
* Индивидуално- 1 място
* Най- добър корепетитор- 1 място

1. Фолклорен фестивал ,,Ехо от северозапада” с. Сухаче

* Специална награда на журито- купа
* Индивидуално- медал

1. Фолклорен събор ,,Рожен”
2. Фолклорен фестивал ,, Тополи пее и се смее”

* Хорово изпълнение- 1 място
* Индивидуално- 1 място
* Най- добър корепетитор- 1 място

1. Участие в сръбско- българска сватба
2. Четвърти регионален фолклорен фестивал ,, Тъпан бие, хоро се вие, песен се пее, Буковец се весели- българското да съхрани”
3. Шести фестивал на художествената самодейност в КПК,,Еделвайс”- гр. Враца

През 2019г. певческата група взе участие и в общоселски тържества, като: Бабин ден, Св. Валентин/с гост- Ивайло Тодоров/, Трифон- Зарезан, Баба Марта, Пролетта, Еньовден, Новогодишно тържество и др. За първа година читалището ни беше основният организатор на празника на селото- Архангелов ден . Съвместно с Кметския наместник- Владимир Пенчев, украсихме елхата в центъра на селото и запалихме светлините. Направихме екскурзии до Асеновата крепост, в. Околчица и Северняшка сватба.

Голям принос за читалищната дейност имат и децата. 17 деца се включиха в Лазаруването, Коледуване, боядисване на яйца, изработване на мартенички и лятната работа.

Читалището ни взе участие в кампаниите ,,Капачки за бъдеще” и ,,Да изчистим България заедно”. Голяма гордост ни е записването на видео-клип на песента за Руска Бела.

**МАТЕРИАЛНА БАЗА**

През последните години се полагат ежедневни грижи за поддържането на читалището. Направихме ремонт на стая за репетиции на фолклорната група и стая за съхранение на дарените книги до тяхното комплектуване.

2019г. е година, която ни показа,че само с общи усилия могат да се постигнат добри резултати.

Отчета е приет на Общо събрание с ПРОТОКОЛ №27/14.03.2020г.

14.03.2020г. Председател:................................

с. Руска Бела / Валерия Тодорова/